สวัสดีครับคุณครับขออนุญาตสอบถามดังนี้ครับผมผมมีอาการปวดท้องน้อยบริเวณด้านขวารามไปจนถึงถุงอัณฑะขวาครับ ปวดตุ่ย ๆ และรู้สึกหน่วง ๆ ตึง ๆ และปวดเวลาจังหวะเดินกระแทกพื้นครับโดยรายละเอียดคร่าว ๆ เป็นนี้ครับผมไม่แน่ใจว่าปวดมาก่อนหน้านี้หรือไม่แต่เมื่อหนึ่งสัปดาห์ที่แล้วอาการก็ชัดเจนมากครับ ทุก ๆ เช้าหลังจากทานข้าวอิ่ม ๆ สัก 10-15 นาทีผมจะมาออกกำลังกายโดยการวิดพื้นครับ (ซึ่งทำมาเป็นประจำปกติอยู่แล้วครับผม) แต่หลังจากออกกำลังครั้งนั้นก็มีอาการจุกเา ๆ และหน่วง ๆ ที่ลูกอัณฑะเล็กน้อยครับผมผ่านไปช่วงบ่ายของวันเริ่มมีอาการดังกล่าวมากขึ้นแต่ไม่ได้รู้สึกอย่างชัดเจน จนทำให้ใช้ชีวิตลำบากขึ้นครับผมผ่านไปสองถึงสามวัน รู้สึกอาการรุนแรงมากขึ้นครับ แม้นั่งอยู่เฉย ๆ ก็ปวดเบา ๆ ตึง ๆ หน่วง ๆ บริเวณท้องน้อยด้านขวารามไปจนสุดลูกทัณฑะด้านขวาครับจึงไปขอยาห้องพยาบาลที่บริษัทและได้ยามาดังภาพด้านล่างครับโดยพยาบาลบอกไม่น่าจะใช่ Hernia และก็บอกว่าอย่าพึ่งออกกำลังที่ใช้แรงจนกว่าจะอาการดีขึ้นครับจนผ่านมา 2-3 วันผมรู้สึกว่าอาการเบาลงครับ ผมก็หยุดทานยาและกลับมาออกกำลังเหมือนเดิมครับ เช่น วิดพื้น ดึงข้อเป็นต้นครับจนถึงตอนที่พิมพ์อยู่นี้ ผมรู้สึกปวด ตุ่ย ๆ ตึง ๆ และหน่วง ๆ จนรู้สึกมีผลต่อการใช้ชีวิตประจำวันครับผมที่บริเวณด้านขวาของท้องน้อยไปจนถึงอัณฑะด้านขวาครับผมเบื้องต้นผมกังวลว่าจะเป็น Hernia เลยลอง search ภาพและสังเกตอาการก้อนต่าง ๆ ดังภาพด้านล่างก็ไม่พบลักษณะก้อนดังภาพด้านล่างใด ๆ ครับ โดยผมสังเกตทุก ๆ วันในช่วงหนึ่งสัปดาห์ที่ผ่านมาครับรวมถึงผมได้ทำการกดเบา ๆ ไปในถุงอัณฑะด้านขวาก็ไม่พบก้อนอะไรที่แปลกใด ๆ ครับ (รู้ได้อย่างไรว่าไม่แปลก ผมได้ทำการ benchmark กับถุงอัณฑะด้านซ้ายที่ไม่รู้สึกปวดหรือมีอาการใด ๆ ครับ)ผมไม่มีอาการแสบขัดเวลาปัสสาวะแต่ใด ๆ ครับผมรบกวนคุณช่วยผมหน่อยนะครับผม ผมทรมานมาก ๆ เลยครับผมขอบครับผม
สวัสดีค่ะ อาการปวดท้องน้อยบริเวณด้านขวารามไปจนถึงถุงอัณฑะขวา ปวดตุ่ย ๆ และรู้สึกหน่วงดังกล่าวมา อาจมีสาเหตุได้จาก ภาวะไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก สาเหตุอื่นๆเช่น อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ การมีเส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ หรือมีถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรงจากที่กล่าวมา ควรได้รับการตรวจร่างกายเพิ่มเติมไปแล้ว หากมีก้อนที่คลำได้ผลุบๆโผล่ๆออกมาจากขาหนีบ สัมพันธ์กับการเบ่ง การออกแรงดังกล่าวไป รู้สึกหน่วงๆ ก็อาจจะเข้ากับภาวะไส้เลื่อนได้มาก แต่ถ้าไม่มีก้อนอะไรชัดเจน อาจเป็นเรื่องของกล้ามเนื้ออักเสบดังที่ได้ยาบรรเทาอาการมาตามรูปแนบสามารถรับประทานยาแก้ปวดตามที่แพทย์สั่งมาได้ งดการมีเพศสัมพันธ์หรือการช่วยตัวเองไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ งดการออกแรงหนักๆ สังเกตอาการ ถ้าปวดมากจนรบกวนการใช้ชีวิตประจำวัน หรือมีอัณฑะบวม แดง ร้อนมากขึ้น ควรรีบไปพบแพทย์